'שתי לידות הן לאדם: אחת בעל כורחו ואחת מדעתו, 
אחת על ידי אחרים ואחת על ידי עצמו. 
ראשונה לקתה בחבלי לידה, שנייה נתברכה בחבלי יצירה. 
ראשונה מאורע לשעתה, שנייה נמשכת כל ימי חייו של אדם. 
ראשונה עיקרה לידת גוף, שנייה כולה לידת נשמה'.
(מתוך: מצווה ולב, הרב אלימלך בר-שאול)

עומדים אנחנו כאן, החתן YYYYYYYY
והכלה, XXXXXXXXX 
ביום הזה, *********, ב-******, מדינת ישראל. 

ברגע שכולו לידת נשמה, מבורך באהבתנו, באהבת הנוכחים כולם ובבחירה שלמה ונרגשת 
אנו מתקדשים זה לזו וזו לזה
ובאים בברית 
לקבל על עצמנו באהבה היות איש ואישה, מבורכים בזכות לחלוק את חיינו המשותפים. 
מבקשים לברוא בית עטוף יצירה, ישר לב ותאב דעת ורוח. 
להיות חברים בעומק הלב, בני זוג בכבוד ונאמנות ושותפים לדרך. 
להכיל זה את זו וזו את זה ברגעי שמחה ואושר ובשעות כאב וצער. 
מתחייבים אנו בזאת, ביחד ובנפרד, לדאוג זה לזו וזו לזה לכל צרכינו. 
לזון, לפרנס, לכלכל ולחלק בינינו את מלאכת החיים וגידול ילדינו. 
להיות אנשים נקיי לב, אמיצים ברוח ואוהבי אדם המגשימים חלומותיהם וגדלים בכל יום. 

נגדל את **** ילדינו המשותפים לעתיד לבוא, בקבלה עוטפת, כמשפחה שלמה ומאוחדת שלידתה ברוחב, בכנות, באמונה, בפתיחות ובשלווה. 
מתוך כבוד והוקרה לדורות שהביאונו לעולם ולהיותנו בנים לעמנו, לדתנו ולארצנו.
נעניק להם בתבונה ובאהבה את כל שביכולתנו לתת, בבשר וברוח, ונחנכם להיות אנשים בזכות עצמם, המפלסים דרכם בעולם מתוך מחויבות, אומץ, שמחה וטוהר. 

מי ייתן ונהיה מבורכים בברכת שמים ואנשים בדרכנו זו
ויהא ביתנו המשותף בית חם, מלא שמחה וחסד, ואהבה.